Ραφήνα 10.10.2005
Προς το

Υπουργείο Μεταφορών και Επικοινωνιών
Γενική Γραμματεία Επικοινωνιών
Γενική Διεύθυνση Επικοινωνιών
Διεύθυνση Διαχείρισης και Ελέγχου Φάσματος Ραδιοσυχνοτήτων
Τμήμα Χορήγησης Αδειών
	 κ. Π. Ιωαννίδη

Θέμα:    Παρεμβολή αδειοδοτημένου επαναλήπτη

Κύριε Ιωαννίδη,

Σας κοινοποιώ την καταγγελία που έκανα στην ΕΕΤΤ στις 21.9 ευρισκόμενος στην Κύμη για την παρεμβολή της συχνότητας του αδειοδοτημένου από δεκαετία επαναλήπτη των ΟΕΑ (Ομάδων Έκτακτης Ανάγκης) της ΕΕΡ, από αναμεταδότη που εσείς και το τμήμα σας «αδειοδοτήσατε» πριν ένα χρόνο στην ίδια συχνότητα, και που εμφανίστηκε στον αέρα τις ημέρες εκείνες και ευτυχώς έπαψε μετά από αυτήν.

Από προηγούμενη αλληλογραφία μας, φάνηκε βάσει των λεγομένων σας, η «ευρυμάθειά» σας η τάση ανωνυμίας σας και η «εκπληκτική λογική» σας, στην προκειμένη περίπτωση φαίνεται ότι δεν μπορείτε να κάνετε μία στοιχειώδη εργασία σας, δηλαδή την καταχώρηση σε ένα αρχείο χωρίς να υπάρχουν αλληλοκαλύψεις. 

Το λογικό συμπέρασμα που βγάζω από όλα αυτά είναι το ότι δεν σας απασχολεί καθόλου η εύρυθμη δραστηριότητα της Υπηρεσίας μας και το μόνο που κάνετε εκεί πέρα είναι να ελέγχετε αν ο καταθέτων την αίτηση είναι σύλλογος, ομάδα ραδιοερασιτεχνών ή μεμονωμένος ραδιοερασιτέχνης και δεν σας απασχολεί η ουσία της παρεμβολής ασύρματων συσκευών με απρόβλεπτες συνέπειες, προφανώς καλυπτόμενος από την «λογική» ότι την εναρμόνιση την κάνει άλλη υπηρεσία.

Τάσος Ζαχαρίου
Ραφήνα